open-index/open-wikipedia-markdown huggingface dataset:
Keeris

**Keeris** oli Eesti levimuusikaansambel, mis tegutses Pärnus aastatel 1977–1988.

Bändiliikmed on olnud Viktor Hansen (vokaal), Ardo Juhkov (vokaal 1982–1986), Mati Murumaa (kitarr), Rein Toots (rütmikitarr), Rein Eesmaa (bass), Jaan Laur (klahvpillid), Valdur Tamm (trummid), Jevgeni Abdullajev (kitarr), Mart Kivisild (bass), Ülo Valtenberg (bass), Kalmar Koit (kitarr).

## Ansambli tegevus
Ligi kümneaastase tegutsemisaja jooksul andis Pärnu ansambel Keeris välja ainult ühe neljaloolise 7” vinüül-EP (1985), lisaks ilmus kaks Keerise esitust Pärnu-teemaliste laulude kogumikul “Pärnaõie laulud” (1984). Enamjaolt koosnes Keerise repertuaar Jaan Lauri kirjutatud paladest. Salvestati ka Lääne-Euroopa poplugude töötlusi, tõlked tegi Keerise tantsutüdruk Helle Soop. Pärnu ansambli Kuldne Trio muusikafilmi “Võõrad öös” fonogrammidki mängis sisse hoopis Keeris. Ansambli liidri Jaan Lauri kirjutatud “Öö ja päev” jäi aga plaadil ilmumata, samuti Jevgeni Abdullajevi instrumentaalpala “Kujutlus”. Salvestati ka laul "Viimne ratsu", mis originaalis oli Ungari ansambli Skorpió laul "*Így szólt hozzám a dédapám*". 

Seni laiema tähelepanuta jäänud lood "Öö ja päev" ja "Kujutlus" ilmusid esimest korda helikandjal 2013. aastal hobiplaadifirma Frotee kaudu. Jaan Lauri "Öö ja päev" kõlab ka filmis "Sangarid" Marten Kuninga esituses ning Tallifornia mängufilmi "Vaba raha" treileris.

## Ajalugu
Keeris alustas tegevust 1977. aasta kevadel. Varem Pärnu Kultuuri- ja Puhkepargi poolt Pärnu pillimeestest kokku pandud tantsuansambel otsustas siiski päris oma bändi luua. Algkoosseisu muusikud olid Valdur Tamm (löökriistad), Jaan Laur (klahvpillid), Mati Murumaa (soolokitarr), Rein Toots (rütmikitarr), Rein Eesmaa (basskitarr) ja Viktor Hansen (vokaal).

Keerise lavakoosseisu lisati tantsutüdrukud ning valgus- ja helitehnik. Varsti Murumaa lahkus bändist, asemele tuli Abdullajev; Eesmaa vahetas peagi välja Mart Kivisild. 1982. aastal sai ansambli solistiks Ardo Juhkov, samal ajal hakkas bassi mängima senine helitehnik Ülo Valtenberg. 1985. aasta vinüülplaadil mängis kitarri Kalmar Koit. Ansambli tegevus hääbus 1987. aastaks.

Keeris esines väga paljudel Eesti lavadel. Esineti ka Pärnu sõpruslinna Šiauliai estraadifestivalil, Siberis, Podolskis ja Soomes. Ansambel oli oodatud külaline ka telesaates "Reklaamiklubi" ja raadiosaates "Meelejahutaja".

## Viited
Oberlin (Ohio)

**Oberlin** on linn Ameerika Ühendriikides Ohio osariigis Loraini maakonnas. 2020. aasta rahvaloenduse andmetel oli Oberlini elanike arv 8555.

Linn on tuntud eelkõige Oberlini Kolledži poolest, mis on üks vanemaid ja mainekamaid vabade kunstide kolledžeid Ameerika Ühendriikides.

Oberlin asub Clevelandist umbes 56 km lääne pool ning on ühendatud suuremate linnadega mitme maantee ja transpordivõimaluse kaudu. Linnas on hästi arenenud jalgrattateede võrgustik ja jalgsi liiklemine on populaarne viis linnas ringi liikumiseks.

Linnas asub kunstimuuseum Allen Memorial Art Museum, mida haldab Oberlini Kolledž.

## Ajalugu
Oberlini linna asutasid 1833. aastal John J. Shipherd ja Philo P. Stewart. Linna ja kolledži asutajad olid tugevalt seotud abolitsionismi ja sotsiaalse õigluse liikumisega. Oberlini Kolledž, mis asutati samal aastal, oli üks esimesi kõrgkoole, mis võttis vastu nii naisi kui ka afroameeriklasi, saades seega tähtsaks keskuseks abolitsionistlikus liikumises.

## Haridus
Oberlini Kolledž on linna suurim tööandja ning oluline kultuuriline ja intellektuaalne keskus. Kolledž on tuntud oma tugevate vabade kunstide ja muusikaprogrammide poolest. Lisaks kolledžile asub linnas ka Oberlini keskkool, mis annab haridust lastele alates algkoolist kuni keskkoolini.

## Inimesed
* Toni Morrison (1931–2019), kirjanik
* David Lewis (1941–2001), filosoof

## Sõpruslinnad
*  Ifẹ, Nigeeria

## Vaata ka
* Oberlini Kolledž

## Galerii

Oberlin_College_-_Bosworth_Hall.jpg|Oberlini Kolledž Bosworth Hall
Weltzheimer_Johnson_House_2010.jpg|Frank Lloyd Wrighti projekteeritud Weltzheimer/Johnson House
Oberlin College - Allen Memorial Art Museum.jpg|Allen Memorial Art Museum


## Kirjandus
*Blodgett, Geoffrey. *Oberlin Architecture, College and Town: A Guide to Its Social History*. Oberlin: Oberlin College, 1985.
*Brandt, Nat. *The Town That Started the Civil War*. Syracuse University Press, 1990. 315 p.
*Burroughs, Wilbur Greeley (1886-1974): *Oberlin's Part in the Slavery Conflict*, Ohio Archæological and Historical Society Publications: Volume 20 [1911], pp.&nbsp;269–334.
*Hart, Albert Bushnell, ed. *The American Nation: a history from original sources*. New York: Harper & Brothers, 1904–1918.

## Välislingid
* Koduleht
Tommy Dorsey

**Thomas Francis Dorsey, Jr.** (19. november 1905 – 26. november 1956) oli Ameerika Ühendriikide džässtrombonist, helilooja, dirigent ja orkestrijuht. Teda tunti oma sujuva ja väljendusrikka tromboonimängu poolest, mis tõi talle hüüdnime Sentimental Gentleman of Swing ('tundeline svingihärra').

## Varajane elu
Tommy Dorsey sündis Shenandoah's Pennsylvania osariigis. Ta kasvas üles muusikalises perekonnas, tema vanem vend Jimmy Dorsey sai samuti tuntuks džässmuusikuna. Noores eas hakkas Tommy mängima trombooni ning juba teismelisena hakkas esinema ansamblites ja orkestrites.

## Karjäär
1930. aastate alguses moodustasid Tommy ja Jimmy bändi Dorsey Brothers Orchestra, mis saavutas kiiresti populaarsuse. Vendade tülid viisid aga ansambli lagunemiseni 1935. aastal, pärast seda asutas Tommy oma orkestri.

Tommy Dorsey Orchestra saavutas suure edu 1930. ja 1940. aastatel, olles üks populaarsemaid svingorkestreid. Orkestri repertuaaris olid hitid, nagu "I'm Getting Sentimental Over You", "Marie", "On the Sunny Side of the Street" ja "Opus One". Dorsey oli tuntud oma võime poolest avastada ja toetada uusi talente, sealhulgas Frank Sinatrat, kes alustas oma karjääri Dorsey orkestris.

## Isiklikku
Tommy Dorsey oli kolm korda abielus ja tal oli kolm last. Tema elus oli muusikalisi saavutusi, kuid ka isikliku elu probleeme, sealhulgas alkoholism. Ta suri 26. novembril 1956 oma kodus Greenwichis Connecticutis.

## Viited

## Allikad
* Peter J. Levinson, *Tommy Dorsey: Livin' in a Great Big Way: a Biography* (Cambridge, MA: Da Capo Press, 2005)
* Robert L. Stockdale, *Tommy Dorsey: On the Side* (Metuchen, NJ: The Scarecrow Press, 1995)
Gliese 12

**Gliese 12** (**GJ 12**) on punane kääbustäht, mis asub 39,7 valgusaasta kaugusel Kalade tähtkujus. Selle mass on umbes 24% Päikese massist ja selle raadius 26% Päikesest. Sealne temperatuur on umbes 3296 K (3023 °C). See on passiivne täht ja sellel on üks teadaolev eksoplaneet.

## Planeedisüsteem
Läbiva eksoplaneedi Gliese 12 b avastas TESS. 2024. aasta mais avaldati kaks sõltumatut uuringut, mis seda kinnitasid. Gliese 12 b on suuruselt sarnane Maa ja Veenusega ning teeb tiiru ümber oma tähe iga 12,8 päeva järel. Selle mass on , kuid on teadaolevalt vähemalt 4 korda väiksem kui Maa mass.

Koos TRAPPIST-1 planeetidega on Gliese 12 b üks lähimaid teadaolevaid suhteliselt parasvöötme transiitplaneete ning paljutõotav uurimisobjekt James Webbi kosmoseteleskoobi jaoks, et teha kindlaks, kas sellel on säilinud atmosfäär. Gliese 12 b tiirleb veidi lähemal kui oma tähe elamiskõlbliku tsooni siseserv, kusjuures selle insolatsioon jääb Maa ja Veenuse omade vahele. Selle tasakaalutemperatuur, eeldades, et albeedo on null, on 315 K (42 °C, 107 °F); kui sellel on atmosfäär, oleks pinnatemperatuur sellest kõrgem.

## Viited
Helmuth Julius Tillemann

**Helmuth-Julius Tillemann** (sündinud 1889) oli Eesti kellassepp.

Temale kuulus Eesti esimese iseseisvuse ajal Tartus Võidu tn 17 asunud kellassepaäri (H. Tillemanni kella- ja kullasepa tööstus).

Kuulus Kaitseliidu Tartu malevasse.

1937. aastal mõisteti Tillemann süüdi arestitud varanduse kõrvaldamises ja raiskamises ning talle määrati neljakuune vanglakaristus.

## Viited
Eesti Laste Eurovisiooni lauluvõistlus

Eesti osaleb Laste Eurovisiooni lauluvõistlusel alates 2023. aastast.

## Osavõtt

## Kommentaatorid ja punktide edastajad

## Viited
Alar Konist

**Alar Konist** (sündinud 6. mail 1985 Vinnis) on eesti tehnikateadlane.

## Haridus
Lõpetas Rakvere Gümnaasiumi 2004 ja Tallinna Tehnikaülikooli bakalaureuseõppe energeetika alal 2007. Omandas TTÜs tehnikateaduste magistri (2008) ja doktori (2013) kraadi. Oli järeldoktorantuuris Browni Ülikoolis Ameerika Ühendriikides 2014–2015.

## Töökäik
Töötab Tallinna Tehnikaülikoolis aastast 2006: soojustehnika instituudis insener 2006–2009, teadur 2009–2014, vanemteadur 2014–2016, dotsent 2016; energiatehnoloogia instituudis dotsent 2017–2018 ja professor aastast 2018 (2021–2024 kaasprofessor tenuuris, alates 2024 täisprofessor tenuuris). Kütuse ja õhuemissioonide analüüsi teadus- ja katselabori juht 2017–2022, jätkusuutliku energeetika ja kütuste uurimisrühma juht alates 2020, energiatehnoloogia instituudi direktor aastast 2023.

## Teadustöö
Uurimistöö põhisuunad: põlevkivielektrijaamade käiduga seotud soojustehniliste ja keskkonnaalaste probleemide lahendamine, energiaressursside säästlik kasutamine ja protsesside täiustamine põletusseadmetes, biomassi ja põlevkivi koospürolüüs, süsinikdioksiidi kogumise ja säilitamise tehnoloogiad.

## Tunnustus
* 2013 Kaitseliidu teenetemedali III klass
* 2014 Aasta noorteadlane TTÜ mehaanikateaduskonnas
* 2015 Aasta noorteadlane TTÜ mehaanikateaduskonnas
* 2016 Aasta noorteadlane TTÜ mehaanikateaduskonnas
* 2021 Tallinna Tehnikaülikooli parim teadusartikkel tehnika ja tehnoloogia valdkonnas
* 2021 Vabariigi Presidendi Kultuurirahastu Noore teadlase preemia

## Viited

## Välislingid
* Alar Konist Eesti Teaduse Infosüsteemis
* Alar Konisti publikatsioonid
Hiidtorik

**Hiidtorik** (*Meripilus giganteus*) on klassi *[[Agaricomycetes]]* kuuluv kandseente liik. 

Seen kasvab tavaliselt pöökide juurtel ja tumeneb katsumis- ja lõikekohast ning vananedes, on kibeka maitsega. Eestis ei esine.

## Välislingid
* Hiidtorik andmebaasis eElurikkus.
Aleksandr Kuranov

**Aleksander Leonidovitš Kuranov** (vene keeles Александр Леонидович Куранов; sündinud 2. jaanuaril 1948 Leningradis) on vene raketiteadlane, kes istub riigireetmises süüdimõistetuna Venemaa vanglas.

## Elulugu
1972. aastal lõpetas Leningradi Riikliku Ülikooli füüsikateaduskonna. 1972–1988 töötas Leningradi Riikliku Ülikooli Füüsika Uurimisinstituudis teadurina. 1988. aastast töötas tehnoloogiakontserni "Leninets" tütarettevõttes, tehes karjääri vanemteadurist ülehelisüsteemide teadusliku uurimisinstituudi peadirektori-peakonstruktorini. Tema juhtimisel viidi läbi teadus- ja eksperimentaaluuringud, et töötada välja uus kontseptsioon atmosfäärilennu hüperhelikiiruste (ületab helikiiruse vähemalt 5 korda) valdamiseks (kontseptsioon "Ajax"). Avaldanud üle 120 teaduspublikatsiooni ja tal on palju autoriõiguste sertifikaate, sealhulgas patent hüperhelikiirusega reaktiivlennukile.

2021. aasta augustis vahistati FSB poolt süüdistatuna riigireetmises. Süüdistuse kohaselt edastas ta välismaalastele andmeid salastatud teadusarenduste kohta. Teda ähvardas kuni 20-aastane vanglakaristus. Ent ta sõlmis kohtueelse koostööleppe ja tunnistas Novosibirski füüsiku Anatoli Maslovi vastu, keda süüdistati analoogiliselt riigireetmises. 18. aprillil 2024 mõistis Peterburi linnakohus ta riigireetmises süüdi ja karistas teda seitsmeaastase vangistusega range režiimiga koloonias. Samuti peab ta maksma trahvi 100 000 rubla. Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklik huvi, kes on korduvalt väitnud, et ainult Venemaal on hüperhelikiirusega relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.

## Viited
The Death of Slim Shady (Coup de Grâce)

**"The Death of Slim Shady (Coup de Grâce)"** on Eminemi 2024. aasta juulis ilmunud album.

## Laulud
#"Renaissance" – 1:38
#"Habits" (feat. White Gold) – 4:58
#"Trouble" – 0:41
#"Brand New Dance" – 3:26
#"Evil" – 3:50
#"All You Got" (skit) – 0:24
#"Lucifer" (feat. Sly Pyper) – 4:21
#"Antichrist" (feat. Bizarre) – 5:14
#"Fuel" (feat. JID) – 3:33
#"Road Rage" (feat. Dem Jointz, Sly Pyper) – 3:37
#"Houdini" – 3:47
#"Breaking News" (skit) – 0:37
#"Guilty Conscience 2" – 5:25
#"Head Honcho" (feat. Ez Mil) – 3:54
#"Temporary" (feat. Skylar Grey) – 4:57
#"Bad One" (feat. White Gold) – 4:30
#"Tobey" (feat. Big Sean, BabyTron) – 4:44
#"Guess Who's Back" (skit) – 1:02
#"Somebody Save Me" (feat. Jelly Roll) – 3:50
Paljas kõrvtarrik

**Paljas kõrvtarrik** (*Auricularia auricula-judae*) on kandseente hulka kuuluv seeneliik.

Seent on söödav ja kasvab tavaliselt mustal leedril.

Seent ei leidu Eestis.

## Välislingid
* Paljas kõrvtarrik andmebaasis eElurikkus
Rahvusvaheline Tõsteliit

**Rahvusvaheline Tõsteliit** (IWF) (prantsuse k.: Fédération International d’Haltérophilie) on tõstespordi rahvusvaheline juhtorgan. Selle peakorter asub Šveitsis Lausanne'is, sellega on seotud 193 riiklikku föderatsiooni ning alates 2022. aasta juunist on selle president Mohammed Hasan Jalood Iraagist.

IWF korraldab tõstmise maailmameistrivõistlusi, samuti noorte ja juunioride maailmameistrivõistlusi. Samuti teeb ta koostööd Rahvusvahelise Olümpiakomiteega olümpiamängude tõstmise võistluste korraldamisel; kuid tõstmise kaasamine 2028. aasta olümpiamängudele on spordiala dopinguprobleemide ja IWF-i juhtimisprobleemide tõttu ebakindel ning tõstmise kaasamine on ebakindel. Eeldatavasti otsustatakse ROK-i koosolekul 2023. aastal. Tõstmine on kavandatud eelseisvatel 2024. aasta olümpiamängudel spordialana, kuid sportlaste ja võistluste arv on väiksem.

## Ajalugu

IWF-i eelkäija organisatsioon "Amateur-Athleten-Weltunion" (Amatöörsportlaste Maailma Liit) asutati 1905. aastal. See organisatsioon juhtis nii tõstmist kui ka maadlust. Aastal 1912 sai sellest "Internationaler Weltverband für Schwerathletik" (Rahvusvaheline Raskejõustiku Föderatsioon), millele 1913. aastal lisati "Amatöör", et saada "Internationaler Amateur-Weltverband für Schwerathletik".

1920. aastal jagunes föderatsioon eraldi jõutõstmise ja maadluse organisatsioonideks, luues tõstjate jaoks Fédération Internationale de Poids et Halteres (Rahvusvaheline Kaalude ja Hantlite Föderatsioon), millest sai seejärel Fédération Haltérophile International (FHI). 1972. aastal vahetas Föderatsioon ametlikult selle nime ingliskeelse versiooni vastu, mille järgi seda praegu tuntakse – International Weightlifting Federation.

## Välislingid
*IWF-i koduleht
*Eesti Tõsteliidu koduleht
Tserkovnõi

**Tserkovnõi** (vene keeles Церковный) on küla (huutor) Venemaal Belgorodi oblastis Belgorodi rajoonis. 2010. aastal oli asulas 44 elanikku.

2024. aasta 17. juulil hukkus asulas Ukraina droonirünnaku läbi abielupaar.

## Viited
Karmiin-sametpuravik

**Karmiin-sametpuravik** (*Hortiboletus rubellus*) on puravikulaadsete seltsi puravikuliste sugukonda kuuluv liik seeni.

## Välislingid
* Karmiin-sametpuravik andmebaasis eElurikkus.
Trihholomell

**Trihholomell** (*Tricholomella constricta*), ka valge võluheinik või juur-võluheinik, on šampinjonilaadsete seltsi kobarheinikuliste sugukonda kuuluv seente liik.

## Välislingid
* Trihholomell andmebaasis eElurikkus
Kristi Jõeste

**Kristi Jõeste** (sündinud 8. märtsil 1977) on eesti kindameister ja käsitööuurija. 

Ta on õppinud Viljandi Kultuurikolledžis ja Tartu Ülikoolis. 2008. aastal kaitses ta Tartu Ülikooli semiootika osakonnas magistritöö "Artefakt ja sootsium: riietuse semiootiline analüüs Kihnu kördi näitel" (juhendaja Anti Randviir).

Jõeste töötab lektorina Tartu Ülikooli Viljandi kultuuriakadeemias. Ta on avaldanud kudumisraamatuid, teinud isikunäitusi ja koolitusi.

Alates 2024. aastast mängib Jõeste klahvpille ansamblis Fuzzolini.

## Tunnustus
* 2012 – Tartu Ülikooli aumärk
* 2021 – Pärandihoidja
* 2021 – Eesti Kultuurkapitali rahvakultuuri aastapreemia (raamatu "Eesti silmuskudumine 3. Labakindad" publitseerimise eest)

## Viited
Billy Bob Thornton

**Billy Bob Thornton** (sündinud 4. augustil 1955) on Ameerika Ühendriikide näitleja, filmitegija, laulja ja laulukirjutaja. 

Thornton sai rahvusvaheliselt tuntuks 1996. aastal, kui ta oli stsenaristi, režissööri ja peaosatäitjana teinud mängufilmi "Lingmõõk" (ingliskeelne originaalpealkiri "Sling Blade"), mis tõi talle parima kohandatud stsenaariumi Oscari.

## Noorpõlv
Billy Bob Thornton sündis Hot Springsis Arkansase osariigis Ameerika Ühendriikides. Ta kasvas üles vaesuses ja unistas juba noores eas näitlejakarjäärist. 1980. aastate alguses kolis Thornton Los Angelesse, et alustada näitlejakarjääri.

## Filmikarjäär
Thorntoni karjäär sai hoo sisse 1990. aastate alguses, kui ta mängis mitmes filmis ja telesarjas. Tema suur läbimurre tuli 1996. aastal filmiga "Lingmõõk", mille ta kirjutas, lavastas ja kus ta mängis peaosa. Film pälvis kriitikute kiituse ja tõi Thorntonile parima mugandatud stsenaariumi Oscari ning parima meesnäitleja Oscari nominatsiooni.

Pärast "Lingmõõga" edu on Thornton mänginud sellistes filmides nagu "Lihtne plaan" ("A Simple Plan", 1998), "Koletise ball" ("Monster's Ball", 2001), "Mees, keda polnud" ("The Man Who Wasn't There", 2001), "Vastik vana" ("Bad Santa", 2003) ja "Reedeõhtused tuled" ("Friday Night Lights", 2004) jm. Ta on tuntud võime poolest kehastada nii traagilisi kui ka koomilisi tegelasi. Lisaks näitlemisele on Thornton olnud mitme filmi režissöör ja stsenarist.

### Telesarjad
Thornton on olnud edukas ka telesarjades, eriti rolliga FXi sarjas "Fargo" (2014), kus ta mängis Lorne Malvot. Tema esitus pälvis kriitikutelt kiitust ja ta oli nomineeritud Primetime Emmy auhinnale parima lühisarja või telefilmi meespeaosatäitja kategoorias.

## Muusika
Lisaks filmikarjäärile on Thornton aktiivne ka muusikuna. Ta on andnud välja mitu albumit nii sooloartistina kui ka oma bändiga The Boxmasters. Tema muusikastiil varieerub kantrist ja rokist *[[blues]]*'ini.

## Isiklikku
Thornton on olnud kuus korda abielus ja tal on neli last. Tema kõige tuntum abikaasa on olnud näitleja Angelina Jolie (2000–2003).
Thornton on tuntud ka oma foobiate ja ekstsentrilise iseloomu poolest, mida ta on ka avalikult arutanud.

## Viited
Al D'Amato

**Alfonse Marcello D'Amato** (sündinud 1. augustil 1937) on Ameerika Ühendriikide advokaat, lobitöötaja ja poliitik, kes esindas New Yorgi osariiki Ameerika Ühendriikide Senatis aastatel 1981–1999. Ta on Vabariikliku Partei liige.

## Lapsepõlv ja haridus
D'Amato sündis Brooklynis New Yorgis itaalia immigrantide perekonnas. Ta kasvas üles Long Islandil ja lõpetas 1959. aastal Syracuse'i Ülikooli bakalaureusekraadiga ning 1961. aastal Syracuse Ülikooli õigusteaduskonna. Pärast ülikooli töötas ta õigusvaldkonnas ja alustas poliitilist karjääri Nassau maakonna ametnikuna.

## Poliitiline karjäär
1980. aastal kandideeris D'Amato USA senatisse ja võitis Vabariikliku Partei eelvalimistel ametis olnud Jacob Javitsit. Senatis töötades keskendus D'Amato peamiselt kohalikele ja majandusküsimustele. Teda tunti oma suutlikkuse poolest lahendada valijate praktilisi probleeme, mis tõi talle hüüdnime Senator Pothole (*Senaator Löökauk*). D'Amato oli aastatel 1995–1999 senati panganduskomitee esimees.

## Hilisem karjäär
D'Amato valiti tagasi senatisse ka 1986. ja 1992. aastal, kuid 1998. aasta valimistel kaotas ta demokraat Charles Schumerile. Pärast senatist lahkumist asutas ta lobifirma Park Strategies ja tegutses poliitanalüütikuna.

## Isiklikku
D'Amato on olnud kaks korda abielus ja tal on kuus last.

## Viited
Slavik

**Slavik** (kodanikunimi **Vjatšeslav Vassiljev**;  6. jaanuar 1920 Tallinn - 29. august 2014 Pariis) oli Vene päritolu Prantsuse dekoraator ja maalikunstnik. 

Ta õppis École Nationale des Arts Décoratifs'es 1941–1943 ning Institut des hautes études cinématographiques'is.

1943. aastal palkas Jean Adnet Slaviku Galeries Lafayette'i väljapanekute ja vaateakende eest vastutavaks dekoraatoriks. Ta töötas seal kuni 1954. aastani. 

Peale 1968. aastat dekoreeris enam kui 200 restorani, pubi, bistrood, brasseriid, kaubanduskeskust ja butiiki.
Korvpall 2024. aasta suveolümpiamängudel

**[[Korvpall]]ivõistlused [[2024. aasta suveolümpiamängud]]el** Prantsusmaal Pariisis toimusid 27. juulist 11. augustini 2024. Saali korvpallimängud toimus Lille'i Pierre Mauroy staadionil, viimane etapp Pariisis Accor Arenal. 3x3 mängiti Place de la Concorde'il.

## Osalevad riigid

## Võistluste ajakava

## Medalitabel
 Korraldajariik (Prantsusmaa)
{| class="wikitable" style="text-align:center;"
|- bgcolor="#efefef"
! colspan=6|  Pariis 2024  -  
|-

## Korvpalli tulemused
### Meeste turniir
Eelmiste 2020. aasta Tokyo olümpiamängude kolm paremat meeskonda olid:
*  **[[USA]]** – olümpiavõitja
*  Prantsusmaa – hõbemedal
*  Austraalia – pronksmedal

Kaksteist võistkonda jagunevad kolme neljast meeskonnast koosnevasse alagruppi. Esimesed kahel kohal olevad meeskonnad pääsevad veerandfinaali, samuti kaks parimat kolmandat kohta. 
#### A-alagrupp

 FIBA 

#### B-alagrupp

 FIBA 

#### C-alagrupp

 FIBA

#### Kolmanda koha saavutanud meeskondade paremusjärjestus

 FIBA
Iga alagrupi kolmanda koha saavutanud võistkondade vahel kasutatakse kahe parema meeskonna edasipääsu kindlakstegemiseks järgmisi kriteeriume: 1. Punktid 2. Korvi erinevus 3. FIBA edetabel.

#### Pingerida peale alagrupimänge

#### Väljalangemismängud

#### Veerandfinaal

#### Poollfinaal

#### 3. koha mäng

#### Finaal

### Medalivõitjad

#### Lõplik paremusjärjestus

 Pariis 2024

### Naiste turniir
Eelmiste 2020. aasta Tokyo olümpiamängude kolm paremat naiskonda olid:
*  **[[USA]]** – olümpiavõitja
*  Jaapan – hõbemedal
*  Prantsusmaa – pronksmedal
#### A-alagrupp

 FIBA 

#### B-alagrupp

 FIBA 

#### C-alagrupp

 FIBA 

#### Kolmanda koha saavutanud naiskondade paremusjärjestus

 FIBA
Iga alagrupi kolmanda koha saavutanud võistkondade vahel kasutatakse kahe parema meeskonna edasipääsu kindlakstegemiseks järgmisi kriteeriume: 1. Punktid 2. Korvi erinevus 3. FIBA edetabel.
#### Pingerida peale alagrupimänge

#### Väljalangemismängud

#### Veerandfinaal

#### Poollfinaal

#### 3. koha mäng

#### Finaal

### Medalivõitjad

#### Lõplik paremusjärjestus

 Pariis 2024

## 3x3 korvpalli meeste tulemused

Eelmiste 2020. aasta Tokyo olümpiamängude kolm paremat meeskonda olid:
*  **[[Läti]]** – olümpiavõitja
*  ROC – hõbemedal
*  Serbia – pronksmedal

### Eelvoor

### Väljalangemismängud

### Lõplik paremusjärjestus

 Pariis 2024

## 3x3 korvpalli naiste tulemused

Eelmiste 2020. aasta Tokyo olümpiamängude kolm paremat naiskonda olid:
*  **[[USA]]** – olümpiavõitja
*  ROC – hõbemedal
*  Hiina – pronksmedal
### Eelvoor

### Väljalangemismängud

### Lõplik paremusjärjestus

 Olympics

## Välislingid
*Korvpalli koduleht Pariisi OM-il
Manolo Blahnik

**Manuel Blahnik Rodríguez** (sündinud 27. novembril 1942) on Hispaania moelooja, keda peetakse üheks maailma mõjukamaks ja tunnustatumaks jalatsiloojaks.

## Lapsepõlv ja haridus
Manolo Blahnik sündis Santa Cruz de La Palmas Kanaari saartel. Tema isa oli tšehh ja ema hispaanlanna. Blahnik kasvas üles banaaniistanduses, kus ta veetis suure osa oma lapsepõlvest.

Blahnik õppis Šveitsis Genfi Ülikoolis politoloogiat, õigusteadust, kirjandust ja arhitektuuri. Hiljem kolis ta Pariisi, kus ta õppis École des Beaux-Artsis kunsti ja École du Louvre'is lavakujundust.

## Töö ja looming
Aastal 1969 kolis Blahnik Londonisse, kus ta töötas moeajakirja toimetuses. Ta tutvustas oma esimesi kingadisaine Ameerika Ühendriikide Vogue'i ajakirja peatoimetajale Diana Vreelandile, kes soovitas tal jalatsite disainimisele pühenduda. 1970. aastal avas Blahnik oma esimese kingapoe Londonis Chelsea linnaosas. Tema loodud jalatsid said kiiresti populaarseks ja ta hakkas koostööd tegema paljude tuntud moeloojatega.

Blahnik on disaininud kingi mitmele filmile, sealhulgas Sofia Coppola filmile "Marie Antoinette" (2006). Film võitis parima kostüümidisaini Oscari.

### Disainistiil
Blahniku kingad on tuntud elegantsuse, peene käsitöö ja kõrgete kontsade poolest. Blahnik on öelnud, et tema inspiratsiooniallikateks on arhitektuur, kunst, loodus ja kirjandus.

### Kultuurilooline kajastus
2009. aastal ilmus tema elulooraamat.

2017. aastal valmis temast dokumentaalfilm "Manolo: The Boy Who Made Shoes for Lizards".

## Tunnustus
* Briti Moenõukogu aasta aksessuaarilooja (1990, 1999)
* Ameerika Moeloojate Nõukogu (CFDA) auhind (1987, 1990, 1997)
* Briti impeeriumi ordu komandör (CBE) kuninganna Elizabeth II-lt (2007)

## Isiklikku
Blahnik elab Bathi linnas Suurbritannias. Ta on tuntud eraklike eluviiside poolest ja keskendub peamiselt tööle.

## Viited

## Välislingid
* Koduleht
SEAT Arosa

**SEAT Arosa** on Hispaania autotootja SEAT toodetud väike linnaauto, mida toodeti aastatel 1997–2004. SEAT Arosa sõsarmudel on Volkswagen Lupo.
H. Tillemanni kella- ja kullasepa tööstus

**H. Tillemanni kella- ja kullasepa tööstus** asutati Tartus 1880. aastal Eduard Kivastiku poolt. 1906. a. läks tööstus üle Hermann Tillemannile. Hiljem sai omanikuks **[[Helmuth Tillemann]].** Ettevõte võitis oma valmistatud kellade eest näitustel mitu esimest auhinda. Oli laialt tuntud korraliku töö poolest. Suurem osa töödest seisnes kellade parandamises ja uuendamises. Ettevõte tegeles ka kullasepa töödega. H.Tillemanni töökojas oli ka valmistatud  Tartus Promenaadi tänaval asunud avalik kell, üks peamisi kokkusaamiskohti Teise maailmasõja eelses Tartus.  

## Viited
Valeri Zvegintsev

**Valeri Ivanovitš Zvegintsev** (vene keeles *Валерий Иванович Звегинцев*; sündinud 1943) on Venemaa füüsik, keda süüdistatakse riigireetmises.

## Elulugu
Venemaa Teaduste Akadeemia (TA) Siberi filiaali S. A. Hristianovitši nimelise Teoreetilise ja Rakendusmehaanika Instituudi peateadur Novosibirskis, tehnikateaduste doktor. Spetsialist hüperhelikiirusega aerodünaamika alal, enam kui 300 teadusartikli autor, sealhulgas 1 monograafia ja 10 patenti. 2001. aastal asutas “suurte kiiruste aerogaasidünaamika” labori. Enne seda tegeles tema meeskond adiabaatilise survetuuletunneli AT-303 loomisega.

Vahistati 7. aprillil 2023 süüdistatuna riigireetmises. Viibis kolm nädalat vahi all ja lasti siis koduaresti. Süüdistuse aluseks oli gaasidünaamikale pühendatud artikli avaldamine Iraani ajakirjas. Venemaa TA kirjastuse esindaja sõnul kontrolliti teadlase tööd enne avaldamist kaks korda võimaliku salastatuse osas.

Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklikku huvi, kes on korduvalt väitnud, et ainult Venemaal on hüperhelikiirusega relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.

## Viited
Siberi Teataja

**Siberi Teataja** : Venemaa Kommunistliku (enamlaste) Partei Siberi Büroo Eesti Sektsioonide häälekandja oli septembrist 1922–1930 Novonikolajevskis ilmunud ajaleht.

Siberi Teataja oli ajalehe Siberi Töölise järglane, võttes 1925. aastal üle Siberi Töölise aastakäikude numeratsiooni. 1930. aastal sai ajalehe uueks nimeks Kommunaar, aastakäikude numeratsioon jätkus. Algul ilmus ühe korra kuus, 1923–1929 korra nädalas ja hiljem 10 korda kuus. 

Toimetajaks oli 1922. aastal Jaan Põldema (Põldemaa).

## Lisad

* 1925. aasta lisana oli kaasas Eesti Kirjastuse Ühingu kalender,
* 1926–1929 ilmus lisana Siberi Teataja enda kalender,
* 1930 seinakalender;
* lisa Uus Küla alates 12.01.1926, kokku ilmus 138 numbrit, sh 1926–22, 1927–36, 1928–35, 1929–36 ja 1930 9 numbrit, viimane nr 16. mai 1930)

## Viited
Vennike

**Vennike** on taani perekonnanimi (tähendab "sõber"). 

Perekonnanime Vennike kandjaid oli 2014. aastal Taanis 73 isikut. Statistikaameti andmetel sellise perekonnanimega inimesi Eesti ei ela.

19. sajandi algul pandi pärisorjusest vabastamise käigus talupojale Virumaal Jõhvi kihelkonna Jõhvi mõisavallas nimeks Wennike.  

Nimede eestistamisel võttis üks isik 1938. aastal Jõhvis nime Vennike asemel uueks nimeks Kirsipuu.

## Viited
Cedars-Sinai Medical Center

**Cedars-Sinai Medical Center** on haigla Los Angeleses California osariigis Ameerika Ühendriikides. Tegu on ühe piirkonna parima haiglaga, kus töötab üle 2000 arsti, 10 000 abitöötaja ja 2000 vabatahtliku.

## Ajalugu
1902. aastal rajas juudi ettevõtja Kaspare Cohn omanimelise haigla. 1930. aastatel koliti uude asukohta ning uueks nimeks sai religioosse tähtsusega liibanoni seedri järgi Liibanoni Seedrite Haigla (inglise keeles Cedars of Lebanon Hospital). 1961. aastal ühinesid Liibanoni Seedrite Haigla ja Siinai Mäe Haigla (Mount Sinai Hospital; asutatud 1918) ning moodustasid Seedrite-Siinai Meditsiinikeskuse (Ceders-Sinai Medical Center).

## Haiglas surnud patsiente
Märtsis 1997 suri Cedars-Sinai Medical Centeris räppar The Notorious B.I.G.. Septembris 2012 suri haiglas näitleja Michael Clarke Duncan.

## Viited

## Välislingid
* Koduleht
Copacabana (ööklubi)

**Copacabana** on ööklubi, mis on tegutsenud mitmel pool New Yorgis Ameerika Ühendriikides. Varasematel aastatel oli see hüppelauaks paljudele hilisematele tuntud meelelahutajatele, nagu Danny Thomas, Pat Cooper ja Martin ja Lewis. Aastal 1978 kirjutas Barry Manilow ööklubist samanimelise laulu. Copacabanas on toimunud paljude filmide võtted, sh "Omad poisid" (ingliskeelne originaalpealkiri "Goodfellas"), "Raevunud härg" ("Raging Bull"), "Tootsie", "Kairo purpurne roos" ("The Purple Rose of Cairo"), "Carlito tee" ("Carlito's Way"), "Prantsuse sidemees" ("The French Connection"), "Martin ja Lewis" ("Martin and Lewis"), "Roheline raamat" ("Green Book"), "Beyond the Sea", "Surm iirlasele" ("The Irishman") ja "One Night in Miami...". Copacabanast on kirjutatud samanimeline muusikal ja mitu samanimelist filmi (nt 1947. aasta "Copacabana").

## Vaata ka
* Latin Quarter (ööklubi)

## Välislingid
* Koduleht
2S12 Sani

**2S12 Sani** (vene keeles 2С12 «Са́ни», *Kelk*) on Nõukogude Liidu raskemiinipilduja. Seda kasutatakse tänapäeval Vene armees ning mitme välisriigi, peamiselt endiste liiduvabariikide relvajõududes. Relv võeti kasutusele aastal 1981 ning see on välja arendatud teises maailmasõjas kasutatud miinipildujatest.

## Kasutajad
### Praegused
* 
* 
* 
* 
* 
* 
* 
* 
* 
* 
* 
* 

### Endised
* 

## Vaata ka
* Soltam K6
* 2B11 Sani
* Cardom
* Soltam M-65
* 120 KRH 92
* 120mm M2 raiado
* Mortier 120mm Rayé Tracté Modèle F1

## Viited
9M123 Hrizantema

**9M123 Hrizantema** (vene keeles Хризантема, *Krüsanteem*, NATO koodnimi **AT-15 Springer**) on Vene juhitav tankitõrjerakett. Hrizantema arendati välja, et tõrjuda moodsaid lahingutanke, kuid seda saab kasutada ka aeglaste õhukite, näiteks helikopterite vastu. Rakett 9M123 koos juhtimissüsteemiga moodustab 9M123 raketisüsteemi.

## Kasutajad
* 
* 
* 

## Vaata ka
* 9M133 Kornet
* AGM-114 Hellfire
* 9M120 Ataka
* 9K121 Vihr
* 9K114 Šturm
* PARS 3 LR
* HJ-10

## Viited

## Välislingid
* YouTube'is
William Inge

**William Motter Inge** ([indž]; 3. mai 1913 Independence, Kansas – 10. juuni 1973) oli Ameerika Ühendriikide näite- ja romaanikirjanik, kelle tuntumad teosed on 1950. aastate näidendid, mis käsitlevad Ameerika Ühendriikide Kesk-Lääne väikelinnaelu.

## Lapsepõlv ja haridus
William Inge oli Luther ja Maude Inge'i pere viies laps. Inge õppis Independence'i Kogukonnakolledžis ja Kansase Ülikoolis, mille ta lõpetas 1935. aastal bakalaureusekraadiga kõnekunsti ja draama alal.

## Töö ja looming
Pärast ülikooli lõpetamist töötas Inge õpetajana ning 1943. aastal sai temast St. Louis Star-Timesi teatrikriitik, kus ta tutvus Tennessee Williamsiga, kes inspireeris teda näidendeid kirjutama.

### Näitekirjanikuna
Inge'i esimene edukas näidend oli "Come Back, Little Sheba" (1950), millele järgnesid "Picnic" (1953), "Bus Stop" (1955) ja "The Dark at the Top of the Stairs" (1957). Need näidendid tõid talle laialdase tunnustuse ja mitmeid auhindu.

### Tähtsamad teosed
#### Näidendid
* "Come Back, Little Sheba" (1950)
* "Picnic" (1953) – võitis Pulitzeri preemia draama kategoorias
* "Bus Stop" (1955)
* "The Dark at the Top of the Stairs" (1957)

#### Filmid
* "Palavik veres" ("Splendor in the Grass", 1961) – filmistsenaarium, mis võitis Oscari

### Stiil ja teemad
Inge'i näidendid keskendusid sageli Ameerika Keskläänele, käsitledes teemasid nagu seksuaalsus, peresuhted ja ühiskondlikud ootused. Tema tegelased olid sageli tavainimesed, kes võitlesid oma soovide ja ühiskondlike normide vahel.

## Tunnustus
* Pulitzeri preemia draamale ("Picnic", 1953)
* Parima algupärase stsenaariumi Oscar ("Palavik veres", 1961)

## Isiklikku
Inge oli homoseksuaal, mis oli tema eluajal laialdaselt tabuteema. Ta võitles depressiooni ja alkoholismiga. William Inge suri 10. juunil 1973 enesetapu läbi oma kodus Los Angeleses Californias.

## Viited

## Kirjandus
* Johnson, Jeff. *William Inge and the Subversion of Gender: Rewriting Stereotypes in the Plays, Novels, and Screenplays*. Jefferson, NC: McFarland and Company, 2005.
* Radavich, David. "William Inge's Dramatic Mindscape". *South Dakota Review* 42:3 (Fall 2004): 49–69.
* Voss, Ralph F. *A Life of William Inge: The Strains of Triumph*. Lawrence, KS: University Press of Kansas, 2000.
Aleksandr Lukanin

**Aleksandr Lukanin** (vene keeles Александр Луканин; sündinud 1955) on Venemaa füüsik, kes istub riigireetmises süüdimõistetuna Venemaa vanglas.

## Elulugu
Õppis Tomski Riikliku Ülikooli füüsikateaduskonnas, kuid ei lõpetanud (lahkus tööle neljandal või viiendal kursusel). 1998–2002 töötas Tomski Polütehnilises Ülikoolis, seejärel asus tööle Venemaa Teaduste Akadeemia Siberi filiaali tugevusfüüsika ja materjaliteaduse instituudi katmismeetodite laborisse vanemtehnikuna, kus ta töötas välja kõrgepinge toiteallikad. Tema uurimisvaldkonnad olid osakeste kiirendite ja gaaslahendusseadmete toiteallikad, elektroonikaseadmed laengute ja elektromagnetilise kiirguse ülinõrkade voogude mõõtmiseks tuumafüüsikas, aga ka osonisaatorid. Pärast pensionile jäämist tegi ta koostööd Hiina teadusorganisatsioonidega ja töötas Hiinas Shenyangi ülikoolis. 2020. aastal ei saanud koroonapandeemia tõttu enam Hiinasse minna.

Vahistati FSB poolt 29. septembril 2020. aastal Tomskis süüdistatuna riigireetmises. Tema süüasi on salastatud. Vene meedia viidatud õiguskaitseallika sõnul peeti ta kinni kahtlustatuna alternatiivsete jõuallikatega seotud salajaste teabe edastamises Hiinale. 20. oktoobril 2022 mõistis Tomski oblastikohus talle riigireetmise eest seitsme ja poole aastase vangistuse range režiimiga koloonias. Kohtuistung toimus kinniste uste taga. 

Tema kolleegid peavad talle esitatud süüdistuse jamaks. "Keegi tema sõpradest ei kujuta ette, milliseid salatehnoloogiaid ja kellele ta võis edasi anda, tal polnud neile juurdepääsu."

## Viited
9K35 Strela-10

**9K35 Strela-10** (vene keeles 9K35 Strela-10, *Nool*; NATO koodnimetus **SA-13 Gopher**, *Uuriklane*) on Nõukogude Liidust pärit õhutõrjesoomuk. See on mõeldud peamiselt madalalt lendavate õhukite, näiteks helikopterite tõrjumiseks.

## Kasutajad
### Praegused
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised
* 
* 
* 
* 
* 
* 
* 
* 
* 
* 

## Vaata ka
* 9K31 Strela-1
FC København

**FC København** (taanikeelse täisnimega *Football Club København*, lühend **FCK**) on Taanis Kopenhaageni linnas tegutsev jalgpalliklubi.

Klubi asutati 1. juulil 1992 pealisehitusena KB ja B1903 vahel.

København on tulnud Taani meistriks viisteist korda, millega on see praegustest Taani klubidest kõige edukam. Taani karikavõistlused on võidetud üheksa korda (sama palju karikavõite on veel ainult AGF-il). Alates 1992. aastast on København pidevalt osalenud Euroopa klubide karikasarjades. Hooaegadel 2010/11 ja 2023/24 jõudis København UEFA Meistrite Liiga kaheksandikfinaali ning hooajal 2019/20 UEFA Euroopa Liiga veerandfinaali.

2022. aastast on klubi peatreener Jacob Neestrup.

Københavni linnarivaal on Brøndby.

## Mängijad
### Praegune koosseis
*Seisuga 5. september 2024*

 

### Eesti mängijad
* Urmas Rooba (2002–2006)

## Saavutused
*Taani Superligaen
****Võidud** (16): 1992–93, 2000–01, 2002–03, 2003–04, 2005–06, 2006–07, 2008–09, 2009–10, 2010–11, 2012–13, 2015–16, 2016–17, 2018–19, 2021–22, 2022–23, 2024/25
**Teised kohad (7): 1993–94, 2001–02, 2004–05, 2011–12, 2013–14, 2014–15, 2019–20
*Taani karikas
****Võidud** (9) 1994–95, 1996–97, 2003–04, 2008–09, 2011–12, 2014–15, 2015–16, 2016–17, 2022–23
**Teised kohad (4): 1997–98, 2001–0:2, 2006–07, 2013–14
*Taani superkarikas (viimati korraldati 2004)
****Võidud** (3): 1995, 2001, 2004
*Royal League (Skandinaavia klubide vahelised karikavõistlused 2004–2007)
****Võidud** (2): 2004–05, 2005–06
**Teine koht: 2006–07

## Viited

## Välislingid
* Klub koduleht
Valeri Mitko

**Valeri Bronislavovitš Mitko** (*Валерий Брониславович Митько*; 12. juuli 1941 Tšernigov – 2. oktoober 2022 Peterburi) oli vene teadlane, hüdroakustika spetsialist, Arktika ühiskondliku teaduste akadeemia president. Suri koduarestis, süüdistatuna riigireetmises.

## Elulugu
1963. aastal lõpetas A. S. Popovi nimelise Mereväe Kõrgema Raadioelektroonika Kooli Leningradis ja määrati päästelaeva raadiotehnilise talituse juhiks Nõukogude Liidu Vaikse ookeani laevastikus. Oma laevaga sõitis ta Musta mere ääres asuvast Nikolajevist oma Kaug-Idas asuvasse teenistuskohta mööda Põhja-Jäämerd, kus ta nägi esimest korda Arktikat. 1966-1969 tuumaallveelaeva raadiotehnilise talituse ülem. 1969–1972 õppis N. G. Kuznetsovi nimelises Mereväeakadeemias Leningradis, pärast lõpetamist jäi sinna teadus- ja õppetööle. Osales pikkadel teaduslikel ekspeditsioonidel NSV Liidu Hüdrograafiateenistuse ja NSV Liidu Teaduste Akadeemia laevadel. Tehnikateaduste doktor (1986), professor (1990). 1990–1994 Mereväeakadeemia hüdroakustika osakonna juhataja. 1994. aastal siirdus erru. 1994–2001 Mereväeakadeemia, Peterburi Elektrotehnikaülikooli ja Venemaa Riikliku Hüdrometeoroloogiaülikooli hüdroakustika osakonna professor, interdistsiplinaarse labori “Keskkonna ja objektide kaugseire tehnoloogiad” juhataja. Peterburi linnavalitsuse alluvuses oleva riigiasutuse "Põhjafoorumi sekretariaat" teaduse ja projektide direktor. Valiti Venemaa Loodusteaduste Akadeemia täisliikmeks ja Venemaa Loodusteaduste Akadeemia geopoliitika ja julgeoleku sektsiooni Peterburi haru esimeheks, Peterburi Tehnikaakadeemia korrespondentliikmeks, asepresidendiks ja esimeheks. Ida-Euroopa Akustikaühingu hüdroakustika sektsiooni, Ameerika Akustilise Seltsi ja Ameerika Füüsika Instituudi liige ning alates 2003. aastast Peterburi Arktika Ühiskondliku Teaduste Akadeemia president. Enam, kui 200 teadustöö autor, sealhulgas õpikud, monograafiad, patendid, leiutised, teaduslikud artiklid ja aruanded Venemaa ja välismaistes väljaannetes.

## Süüdistus riigireetmises
Aastatel 2014–2018 oli Hiinas Daliani mereülikoolis külalisprofessor. Kaks korda aastas sõitis ta Hiinasse, et pidada loenguid hüdrofüüsikast. 11. veebruaril 2020 viidi teadlase korteris läbi läbiotsimine ja Peterburi Dzeržinski rajoonikohus mõistis ta FSB palvel koduaresti. Talle esitati süüdistus Venemaa Föderatsiooni kriminaalkoodeksi paragrahvi 275 alusel (reetmine). Süüdistuse kohaselt andis ta oma reiside ajal Hiina luureteenistustele üle riigisaladust sisaldavaid materjale. Teadlane oma süüd ei tunnistanud. Kohus pikendas korduvalt koduaresti ja keelas tal välja minna vaatamata kehvale tervisele (südamehaigus, kolm infarkti, viis stenti koronaarsoontes), tal keelati isegi tervisele vajalikud jalutuskäigud ("jalutuskäigu ajal võib ta edastada salastatud informatsiooni"). Suri 2. oktoobril 2022 koduarestis ja maeti Peterburi Bogoslovskoje kalmistule.

## Viited
FCK

FCK võib olla lühend sõnadest:
* 1. FC Kaiserslautern, Saksamaa jalgpalliklubi
* FC Kuressaare, Eesti jalgpalliklubi
* FC Kopenhaagen, Taani jalgpalliklubi
* FC Kupiškis, Leedu jalgpalliklubi
* FC Koper, Sloveenia jalgpalliklubi
* FC Kose, Eesti jalgpalliklubi
* FC KTP, Eesti jalgpalliklubi
* FC Kiiu, Eesti jalgpalliklubi
Massikot

**Massikot**, ka **massikoo** ehk **pliikollane** on valkjaskollane kuni punaka varjundiga kollane anorgaaniline värvipigment, koostiselt plii(II)oksiid (PbO). Oli tuntud juba antiikajal, kasutati käsikirjade illumineerimisel ning sikatiivõlide (olifa) koostisosana. Tänapäeval kasutatakse enim klaasitööstuses kristallklaasi valmistamiseks.

## Saamine
Massikoti valmistatakse pliivalgest selle kuumutamisel kuni 300° C juures.

Pigment esineb ka looduslikul kujul mineraalina, ent väikestes kogustes ja minevikus kasutati ka loodusest leitut. Massikot võib looduses tekkida pliid sisaldavate mineraalide, nagu galeniit, burnoniit, bulanžeriit, oksüdatsiooniprotsessil.

## Omadused
Pliioksiid esineb kahes struktuurivormis, rombilise ja tetragonaalsena. Tetragonaalne vorm (inglise keeles *litharge*) on punakaskollane tahke aine, stabiilne temperatuuridel kuni 488° C. Rombiline vorm on kollane tahke kristalliline aine, stabiilne kõrgematel temperatuuridel.

Toatemperatuuril on massikot pehme (Mohsi skaala järgi kõvadus 2) kollane kuni punakaskollane mullataoline kihiline väga tihe mass, suhtelise tihedusega 9,64.

## Kasutamine
Massikot on hästi kattev ja valguskindel värv, pliisisalduse tõttu mürgine. Värvipigmendina oli see tuntud juba Vana-Egiptuses, hiljem Roomas, Lääne-Euroopa maades keskajal. Massikoti pole teadaolevalt kasutatud õlivärvides, kuid kasutati käsikirjade illumineerimisel munatempera- ja akvarellvärvidega, samuti enkaustika- ja freskomaalis.

Massikot kuulus, otsustades apteegis müüdavate värvide hindade järgi, sh Tallinna apteegi 1695. aasta hinnakirjas, maalipigmentide hulgas pigem odavamate hulka.

## Viited

## Välislingid
* Massicot. - Mineralienatlas
* Massikot. - mindat.org
* Litharge (Massicot) Pigment. - Natural Pigments
* Massicot. - Conservation and Art Materials Encyclopedia Online (CAMEO)
* Litharge. - Conservation and Art Materials Encyclopedia Online (CAMEO)
Vladislav Galkin (füüsik)

**Vladislav Mihhailovitš Galkin** (vene keeles *Владислав Михайлович Галкин*; sündinud 1955) on Venemaa füüsik, kes viibib vahi all süüdistatuna riigireetmises.

## Elulugu
1978. aastal lõpetas Tomski Riikliku Ülikooli füüsikateaduskonna. 1990. aastal kaitses füüsikakandidaadikraadi teemal "Kahefaasiliste voolude arvuuringud geofüüsikalistes MG generaatorites." Aastast 2000 Tomski Polütehnilise Ülikooli loodusvarade insenerikooli nafta- ja gaasiosakonna dotsent. Venemaa Teaduste Akadeemia (TA) Siberi filiaali S. A. Hristianovitši nimelise Teoreetilise ja Rakendusmehaanika Instituudi teadur Novosibirskis. Tegeles ülehelikiiruse voogude mehaanikaga. Ta oli paljude füüsik Valeri Zvegintsevi (keda süüdistatakse samuti riigireetmises) teoste kaasautor. Ühes viimastes artiklis 2021. aasta jaanuaris kirjeldasid teadlased meetodit, mida kasutati hüperhelikiirusega rakettides "Kinžal", "Sarmat", "Zirkon" ja hüperhelikompleks "Avangard."

17. detsembril 2023 pikendas Novosibirski kohus tema vahi all hoidmise määrust. Tema vahistamise aeg pole teada. Teda süüdistatakse riigireetmises.

Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklikku huvi, kes on korduvalt väitnud, et ainult Venemaal on hüperhelikiirusel relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.

## Viited
Esto TV

**"Esto TV"** oli huumorisaade, mida näidati Eesti Televisioonis 2000-2001.

Saadet juhtisid Rain Tolk ja Ken Saan.

Saatele järgnesid filmid "Welcome to Estonia" (2002) ja "Vali kord" (2004).

## Välislingid

* "Esto TV" andmekogus IMDb
* "Esto TV" ERR Arhiivis
* "Esto TV" ERR veebikanalis Jupiter
Lyngby Boldklub

**Lyngby Boldklub** (taanikeelse täisnimega *Lyngby Boldklub af 1921*, lühemalt *Lyngby BK*; ka *LBK*) on Tannis Kongens Lyngby linnas tegutsev jalgpalliklubi.

Klubi asutati 1921. aastal.

2022. aastal avaldati plaan ehitada klubile uus staadion. Staadioni ehitusega loodetakse alustada aastal 2025. Uus staadion mahutab 6500 pealtvaatajat ja 4 tribüüniosaga.

Jalgpallis on klubi kahel korral Taani meister: 1983, 1992. Samuti on klubi kolmel korral võitnud Taani karika jalgpallis: 1984, 1985, 1990. 

2024. aastast on klubi peatreener Morten Karlsen.
## Viited

## Välislingid
* Klub koduleht
Ivo Palu

**Ivo Palu** (sündinud 26. juulil 1979 Rakveres) on eesti energeetikateadlane.

## Haridus
Ta lõpetas Rakvere Reaalgümnaasiumi 1998 ning omandas Tallinna Tehnikaülikoolis elektroenergeetika alal tehnikateaduste bakalaureuse (2002), magistri (2005) ja doktori (2009) kraadi.

## Töökäik
Töötab 2002. aastast Tallinna Tehnikaülikoolis: elektroenergeetika instituudis laborant 2002–2005, assistent 2005–2011, dotsent 2011–2015, professor 2015–2016, instituudi direktor 2014–2016; alates 2017 elektroenergeetika ja mehhatroonika instituudi professor (kaasprofessor tenuuris 2020–2024, täisprofessor tenuuris aastast 2024), instituudi direktor 2017–2024.

## Teadustöö
Uurimistöö põhisuunad: tuuleenergeetika, taastuvate energiaallikate ühendamine elektrivõrku, pingekvaliteedi alased uuringud ja mõõtmised.

## Viited

## Välislingid
* Ivo Palu Eesti Teaduse Infosüsteemis
* Ivo Palu publikatsioonid
Randers FC

**Randers FC** (taanikeelse täisnimega *Randers Football Club*, lühemalt *Randers FC*; ka *RFC*) on Taanis Randers linnas tegutsev jalgpalliklubi.

Klubi asutati 2003. aastal kuue Randersi jalgpalliklubi vaheliseks pealisehitiseks.

Klubi on kahel korral võitnud Taani karika jalgpallis: 2006, 2021.

2023. aastast on klubi peatreener Rasmus Bertelsen.
## Viited

## Välislingid
* Klub koduleht
Oberlin

**Oberlin** võib tähendada järgmist:

***[[Oberlin (Kanasas)|Oberlin]]**, linn USA-s Kansase osariigis
***[[Oberlin (Louisiana)|Oberlin]]**, linn USA-s Louisiana osariigis
***[[Oberlin (Ohio)|Oberlin]]**, linn USA-s Ohio osariigis
****[[Oberlin College]]**, Ohio osariigi Oberlinis asuv kõrgkool
Valents

**Valents** võib olla:
* **[[Valents (keeleteadus)|Valents]]**, mõiste keeleteaduses
* **[[Valents (keemia)|Valents]]**, mõiste keemias
* **[[Valents (psühholoogia)|Valents]]**, mõiste psühholoogias
Plii(II)oksiid

**Plii(II)oksiid** ehk **pliimonooksiid** on anorgaaniline ühend molekulivalemiga PbO. Ainel esineb polümorfism - see võib esineda nii tetragonaalse kui ka rombilise kristallistruktuuriga aine kujul. Tegemist on amfoteerse oksiidiga. Pliimonooksiidi kasutatakse laialdaselt klaasitööstuses pliiklaaside valmistamiseks, samuti tööstuslikus keraamikas, sealhulgas arvuti komponentide tootmisel.

## Keemilised omadused
Metalliline plii saadakse PbO redutseerimisel süsinikmonooksiidiga temperatuuril umbes 1200 °C:
:PbO + CO → Pb + CO2

Ühendi värvus on seotud entalpia väikese muutusega:
:PbO(punane) → PbO(kollane)  Δ*H* = 1,6&nbsp;kJ/mol

PbO on amfoteerne oksiid, mis tähendab, et  see reageerib nii hapete kui ka alustega. Hapetega reageerides moodustab PbO Pb2+ soolasid, moodustades vaheühendeid nagu [Pb6O(OH)6]4+. Tugevates alustes PbO lahustub ja moodustab plumbaate:
:PbO + H2O + OH− → [Pb(OH)3]−

## Kasutamine
Pliiklaasi tootmisel lisatakse plii klaasile reeglina PbO kujul. Olenevalt klaasisordist suurendab pliilisand klaasi murdumisnäitajat, dispersiooninäitajat (vähendab Abbe arvu), vähendab klaasimassi viskoossust, vähendab klaasi elektritakistust ja tõstab klaasi võimet neelata röntgenikiirgust. PbO lisamine nii klaasile kui ka tööstuslikult toodetud keraamikale muudab materjalid magnetiliselt ja elektriliselt inertsemaks, tõstes nende Curie punkti.

Ajalooliselt kasutati pliioksiidi laialdaselt ka majapidamiskeraamika keraamilistes glasuurides (pliiglasuur) ja seda kasutatakse siiani, kuid mitte enam massiliselt. Muud harvemad kasutusalad on kummi vulkaniseerimine ning värvipigmentide ja värvide valmistamine (pliikollane, plii-tinakollane, Napoli kollane).

## Vaata ka
* Massikot
* Pliiglasuur
* Pliiklaas

## Viited
AGS-17

**AGS-17 Plamja** (vene keeles Пламя, *Leek*) on Nõukogude Liidu automaatgranaadiheitja (GRAU 6G10), mis on kasutusel üle maailma.

## Kasutajad
### Praegused
* 
* 
* 
* 
* 
* 
* 
* 
* 
* 
*  Islamiriik
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised
* 
* 
* 
* 

## Vaata ka

* AGS-30
* AGS-40 Balkan
* Daewoo Precision Industries K4
* Heckler & Koch GMG
* Howa Tüüp 96
* Milkor MGL
* Mk 19
* LAG 40
* QLZ-87 (granaadiheitja)
* Denel Y3
* XM174 (granaadiheitja)

## Viited
Vabariigi väljak (Berliin)

**Vabariigi väljak** (saksa keeles **Platz der Republik**; kuni 1926 ja 1933–1948 **Kuninga väljak** (**Königsplatz**)) on väljak Saksamaal Berliinis. See asub Mitte linnaosa Tiergarteni rajoonis Riigipäevahoone ees. Väljakul oli Berliini võidusammas kuni see 1939. aastal praegusesse asukohta viidi.

## Allikad
* Hans-Werner Klünner: *Berliner Plätze.* Fotografien von Max Missmann. Nicolaische Verlagsbuchhandlung Beuermann GmbH, Berlin 1996, 3-87584-610-9, S. 76–79.
* Heinz Ohff, Rainer Höynck (Hrsg.): *Das BerlinBuch.* Stapp-Verlag, Berlin 1987, 3-877762-31-X.
* Wolfgang Ribbe, Jürgen Schmädicke: *Kleine Berlin-Geschichte.* 3. erweiterte und aktualisierte Auflage. Stapp-Verlag, Berlin 1994, 3-877762-22-0.

## Välislingid
* 360° panoraamvaade aastast 2004